recursal/SuperWikiNEXT-32B huggingface dataset:
சிவக்கொழுந்து தேசிகர் எனப் பெயர் சூட்டப்பட்டிருந்த சிவாக்கிர யோகிகளின் மாணாக்கர் நந்தி சிவாக்கிர யோகிகள். ஆசிரியர் சிவாக்கிர யோகிகள் எழுதிய சிவநெறிப் பிரகாசம் என்னும் நூலுக்கு அவரது மாணாக்கர் நந்தி சிவாக்கிர யோகிகள் எழுதிய உரை **சிவநெறிப் பிரகாச உரை**. இவரே ஆதியில் அருள்நந்தி தேவர் என வழங்கப்பட்டார். இவர்களது காலம் 16 ஆம் நூற்றாண்டின் பிற்பகுதி.

உரையின் பாங்கு
--------------

* அத்துவாக்கங்கள் ஆறு. கலை, மந்திரம், பதம், வன்னம், புவனம், தத்துவம் என்பன அவை. இவை இந்த உரையில் விளக்கமாகச் சொல்லப்பட்டுள்ளன.
* ‘முக்கியாத்துவம்’ என்னும் புதிய சொல் ‘சிவாகமத்தின் முதன்மையான பொருள்கள்’ என்னும் பொருளில் இந்நூலில் முதன்முதலாக வருகிறது.
* ஆசிரியரின் மகள் ‘சிவானந்த நாச்சியார்’. இவரை உரையில் குறிப்பிடுகிறார்.

உரையின் இறுதியில் உள்ள உரையாசிரியரின் பாடல்:

தந்தை சிவக்கொழுந்து தாள்பணிந்தே தான்தனுசை  

எந்தை சிவநெறிஇங்(கு) ஏதென்னச் – சிந்தையால்  

தேர்ந்து சிவாகமத்தைச் சேர்த்(து)ஆ யிரமதனை  

ஒர்ந்திடச்சொன் னான்தமிழால் உற்று.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, பதிப்பு 2005
**திண்டுக்கல் முத்தாளம்மன் பகவதி கோயில்** தமிழ்நாட்டில் திண்டுக்கல் மாவட்டம், திண்டுக்கல் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பகவதி சன்னதியும், முத்தாளம்மன் உபசன்னதியும் உள்ளன. இங்குக் கோயில் கல்வெட்டு உள்ளது. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி கழிவு மாதம் ஆடி கழிவு முக்கிய திருவிழாவாக நடைபெறுகிறது. வைகாசி மாதம் வைகாசி திருவிழா திருவிழாவாக நடைபெறுகிறது. ஆவணி மாதம் விநாயக சதுர்த்தி தேரோட்டம் நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது. சிவாகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**விமர்சனம்** என்பது ஒரு கருத்தை, செயலாக்கத்தை, படைப்பை, நபரை, அல்லது அமைப்பை மதிப்பீடு செய்து முன்வைக்கப்படும் கருத்துக்கள் ஆகும். விமர்சனம் ஒன்றின் பயன் விலை, நன்மை தீமை, படைப்பின் தரம் அல்லது பிற மதிப்பீடுகளை முன்வைக்கிறது. விமர்சனம் என்ற சொல் ஒரு எதிர்ம மதிப்பீட்டை பொதுவாக சுட்டுகிறது.

விமர்சனத்தின் நோக்கம்
---------------------

விமர்சனம் ஒரு தரப்பினரை அழிக்கும், அல்லது பாதிக்கும் நோக்குடன் செய்யப்படுவதுண்டு. ஒரு போரில் எதிரியை அழிக்கும் நோக்கில் செய்யப்படும் விமர்சனம் இத்தகைகையாகும்.

விமர்சனம் ஒரு தரப்பின் குறைகளைச் சுட்டிக்காட்டி, திருத்தி, மாற்றத்தை கொண்டுவருவதற்கான நோக்குடன், ஆக்கபூர்வமான நோக்கைக் கொண்டிருக்கலாம்.

விமர்சனத்தின் பொருள்
--------------------

அரசியல் கொள்கை, திட்டம், தலைமைத்துவம், கலைப் படைப்புகள், சமூகக் கட்டமைப்பு, சமூக நிலைமைகள், சமயம், கோட்பாடுகள், தொழில்நுட்ப நுணுக்கங்கள் என பல தரப்பட்டவை நோக்கி விமர்சனங்கள் முன்வைக்கப்படுகின்றன. பொதுவாக, வாழ்க்கையின் எல்லா அம்சங்களையும் விமர்சனத்தின் வீச்சுக்குள் கொண்டு வர இயலும்.

### சமூக விமர்சனம்

### இலக்கிய விமர்சனம்

விமர்சனம் நோக்கி விமர்சனங்கள்
-----------------------------

விமர்சனம் குறைகளை எது வேலை செய்யவில்லை என்பது பற்றி நிறையை உரையாடல்களை முன்வைக்கிறது. ஆனால் அது தீர்வுகளை முன்வைப்பதில்லை. இதனால் தீர்வுகளுக்கு செலுத்தப்படக்கூடிய வளங்கள் விமர்சனத்தில் வீணடிக்கப்படுகிறது.

அக்கறை உள்ள ஒன்றைப் பற்றி விமர்சனம் செய்யும் போது, அதை மேலும் பாதிப்படைய, அல்லது பலவீனமடையச் செய்துவிடும் அபாயம் உள்ளது.

சுய விமர்சனம்
-------------

பிறரைப் பற்றியே குறைகூறிக் கொண்டிருக்காமல், 'தன்னிடம் ஏதாவது குறையுள்ளதா?' என்று ஆய்வது சுய விமர்சனம் ஆகும். இதிலும், குறைகளும் நிறைகளும் சுட்டிக் காட்டப்படலாம்.

மேலும், தனி மனிதர் மட்டுமே சுய விமர்சனத்தின் தளமாக இருப்பதில்லை. குழுக்களும் குமுகங்களும் தம்மைச் சுய விமர்சனம் செய்து ஆக்கப்பூர்வமான திட்டங்கள் வகுத்து முன்னேற முடியும்.

இவற்றையும் பார்க்க
------------------

* அங்கதம்
* கட்டுடைத்தல் - Deconstruction
* Critical theory
* Critical thinking
* பிற்போக்கு, முற்போக்கு, நற்போக்கு
* பகுப்பு:தமிழ் விமர்சகர்கள்

மேற்கோள்கள்
-----------

வெளி இணைப்புகள்
---------------

* நிராகரிப்பின் உந்துதல் - பெருமாள் முருகன்
* தலித் விமர்சனம்: சில குறிப்புகள் - அழகரசன் பரணிடப்பட்டது 2010-01-04 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| தேசிய | 
* ஜெர்மனி
* செக் குடியரசு

 |
| மற்றவை | 
* NARA

 |
**ரைட்லி** (*Writely*) இணையமூடான சோதனையிலிருக்கும் ஆவணங்களை உருவாக்கி பகிர்வதற்கான ஓர் கூகிளின் இணையம் சார்ந்த மென்பொருளாகும் (2006 இதை உருவாக்கிய் நிறுவனத்தை கூகிள் உள்வாங்கிக் கொண்டது). இதில் பலரும் சேர்ந்து ஆவணங்களை அணுகுவதற்கான உரித்துடன் சேர்ந்து எழுத வியலும். இது பார்பதே கிடைக்கும் பயனர் இடைமுகத்தை உலாவியூடாக வழங்கி வருகின்றது. தட்டச்சுப் பலகைக் குறுக்கு வழிகள், மெனியூ, டயலொக் பாக்ஸ் போன்ற வரைகலை இடைமுகங்களை மைக்ரோசாப்ட் ஆபீஸ் மற்றும் ஓப்பிண் ஆபிஸ் போன்ற பதிப்புக்களைப் போன்று வழங்கி வருகின்றது.

வசதிகள்
-------

மொத்தமாக எவ்வளவு சேமிக்கலாம் என்று ஓர் எல்லையில்லவிடினும் ஓர் கோப்பில் எழுத்துக்கள் 500 கிலோ பைட்டிற்கு மிகையாகாமலும் படங்கள் 2 மெகா பைட்டிற்கு மிகையாகாமலும் இருத்தல் வேண்டும்.

இது மைக்ரோசாப்ட் ஆபிஸ், செறிந்த எழுத்து கோப்புமுறை, திறந்த ஆவணக் கோப்பு முறை போன்ற முறையிலமர்ந்த ஆவணங்களைத் திறந்து திருத்தங்கள் செய்து அச்சிடமுடியும். **ரைட்லி** அடிப்படையான HTML மற்றும் pdf கோப்பு முறைகளை ஆதரிக்கின்றது.

இது கூகிளின் பிளாக்கர் உட்பட வேறு வலைப் பதிப்புக்களுடன் சேர்ந்தியங்குகின்றது. சேவருடன் ஒன்றிணைந்தவுடன் பட்டண் (button) ஒன்றைக் கிளிக் செய்வதன் மூலம் வ்லைப்பதிவை மேற்கொள்ளவியலும்.

**ரைட்லி** இணையம் 2.0 ஐப் ஏஜேஎக்ஸ் ஐப் பாவிக்கின்றது.

வசதிகள்
-------

மொத்தமாக எவ்வளவு சேமிக்கலாம் என்று ஓர் எல்லையில்லாவிடினும் ஓர் கோப்பில் எழுத்துக்கள் 500 கிலோ பைட்டிற்கு மிகையாகாமலும் படங்கள் 2 மெகா பைட்டிற்கு மிகையாகாமலும் இருத்தல் வேண்டும்.

இது மைக்ரோசாப்ட் ஆபிஸ், செறிந்த எழுத்து கோப்புமுறை, திறந்த ஆவணக் கோப்பு முறை போன்ற முறையிலமர்ந்த ஆவணங்களைத் திறந்து திருத்தங்கள் செய்து அச்சிடமுடியும். **ரைட்லி** அடிப்படையான HTML மற்றும் pdf கோப்பு முறைகளை ஆதரிக்கின்றது.

இது கூகிளின் பிளாக்கர் உட்பட வேறு வலைப் பதிப்புக்களுடன் சேர்ந்தியங்குகின்றது. சேவருடன் ஒன்றிணைந்தவுடன் பட்டண் (button) ஒன்றைக் கிளிக் செய்வதன் மூலம் வ்லைப்பதிவை மேற்கொள்ளவியலும்.

**ரைட்லி** இணையம் 2.0 ஐப் ஏஜேஎக்ஸ் ஐப் பாவிக்கின்றது.

கூகிளின் உள்வாங்கல்
-------------------

மார்ச் 9 கூகிள் நிறுவனம் *ரைட்லியை'* உள்வாங்கியது. அச்சமயம் அதில் ஆக 4 பேர் மாத்திரமேயிருந்தனர். ரைட்லி ஆகஸ்டு 18, 2006 முதல் மீண்டும் அங்கத்துவர்களை அநுமதிக்கின்றது. **ரைட்லி** கணக்கொன்றை வைத்திருப்பவர் ஆவனம் ஒன்றைக் கூட்டு -முயற்சி மூலம் ஆக்க முடியும்.

**ரைட்லி** தற்சமயம் மைக்ரோசாப்ட்.நெட் தொழில் நுட்பத்தில் இயங்குகின்றது. இது லினக்ஸ் இயங்குதளங்களில் இயங்கும் கூகிள் ஒத்தியங்காது எனக் கருதப் படுகின்றது. இது மொனோ திட்டத்துடன் கூகிளின் ஆதரவுடன் லினக்ஸ் இயங்குதளங்களில் இயங்கும் என எதிர் பார்க்கப் படுகின்றது.

வெளியிணைப்புக்கள்
-----------------

* Writely.com ரைட்லி இணையம்
* Writely's Blog on Blogger **ரைட்லி** வலைப் பதிப்பு
இக்கட்டுரை பாளையம் என்னும் **ஆட்சி நிர்வாக முறையைப் பற்றியது**

திண்டுக்கல் மாவட்ட ஊராட்சி பற்றி அறிய பாளையம் (திண்டுக்கல்) கட்டுரையைப் பார்க்கவும்.

  

**பாளையம்** என்பது தமிழகத்தில் விஜயநகரப் பேரரசின் ஆட்சி நடைபெற்றபோது, மதுரை மண்டலத்தை விசுவநாத நாயக்கர் மதுரை நாயக்க அரசாக உருவாக்கினார். விஜயநகரப் பேரரசின் படை மானிய முறையில் அமைந்த நாயக்கர நிர்வாக முறையைத் தழுவி அமைத்த பாளையப்பட்டு எனும் புதிய முறை ஆகும். இம்முறையின் கீழ் மதுரையை மையமாகக் கொண்டு மதுரை மண்டலம் 72 பாளையங்களாகப் பிரிக்கப்பட்டது. இப்பாளையம் ஒவ்வொன்றும் ஒரு படைநிலை ஆகும். இப்பாளையத்தை நிர்வாகம் செய்வதற்காக நியமிக்கப்பட்ட தலைவன் பாளையக்காரர் எனப்பட்டார்.

பாளைய முறை
----------

"பாலாமு" என்கிற தெலுங்கு மொழிச் சொல்லிலிருந்து பாளையம் என்ற சொல் உருவானது. பாலாமு என்றால் படை முகாம் என்று பொருள்படும்.இன்றைய தெலங்கானாவில் இப்பொழுது வாரங்கல் என அழைக்கப்படும் ஓருகல்லைத் தலைநகராகக் கொண்ட காகதிய அரசால் பாளைய முறை ஏற்படுத்தப்பட்டது என்று ஒரு சில வரலாற்று அறிஞர்கள் கூறுகிறார்கள். விஜயநகர பேரரசர்களில் முக்கியமான அரசரான குமார கம்பனன் கி.பி 1336 -. கி.பி. 1378 மதுரையை பிடித்தார்.கேரளா , ஆந்திரா , கர்நாடகா , தமிழ்நாடு என்று துங்கபத்ரா ஆற்றுக்குத் தெற்கில் உள்ள அனைத்து பகுதியையும் தன் வசம் கொண்டு வந்து விரிந்த பேரரசை ஏற்படுத்தினார். விஜயநகர அரசு விரிந்து பரந்திருந்ததால் பேரரசை பாளையம் எனும் சிறு சிறு பகுதிகளாகப் பிரித்து அரசாங்க வசதிக்காக அமைத்து கொண்டார். இம்முறையின்படியே பின்னாளில் விசுவநாத நாயக்கர் 72 பாளையங்களாக நாட்டைப் பிரித்து மதுரையை தலைநகராக கொண்டு மதுரை நாயக்கர் அரசை ஏற்படுத்தினார். இது பின்னாளில் 200 பாளையங்கள் வரை பிரிக்கப்பட்டன.

**பாளையங்களின் பட்டியல்**[]
---------------------------

1. அம்மையநாயக்கனூர்
2. அத்திப்பட்டி
3. அழகாபுரி
4. ஆய்க்குடி
5. ஆற்றங்கரை
6. இளசை
7. இரசக்கயனூர்
8. இலக்கையனூர்
9. இடையக்கோட்டை
10. இராமகரி
11. உதயப்பனூர்
12. ஊற்றுமலை
13. ஊர்க்காடு
14. எட்டையபுரம்
15. ஏழுமலை
16. ஏழாயிரம் பண்ணை
17. கடலூர்
18. கல்போது
19. கன்னிவாடி
20. கம்பம்
21. கண்டமனூர்
22. கவுண்டன்பட்டி
23. கடம்பூர்
24. காமநாயக்கனூர்
25. காடல்குடி
26. காசையூர்
27. குமரவாடி
28. குளத்தூர்
29. குருவிகுளம்
30. கூடலூர்
31. கொல்லப்பட்டி
32. கொல்லங்கொண்டான்
33. கோலார்பட்டி
34. கோட்டையூர்
35. கோம்பை
36. சந்தையுர்
37. சக்கந்தி
38. சமுத்தூர்
39. சேத்தூர்
40. சிவகிரி
41. சிங்கம்பட்டி
42. சுரண்டை
43. சொக்கம்பட்டி
44. தலைவன்கோட்டை
45. தேவாரம்
46. தொட்டப்பநாயக்கனூர்
47. தோகைமலை
48. தும்பிச்சிநாயக்கனூர்
49. படமாத்தூர்
50. பாஞ்சாலங்குறிச்சி
51. பாவாலி
52. பெரியகுளம்
53. போடிநாயக்கனூர்
54. ரோசலைப்பட்டி
55. வடகரை
56. வாராப்பூர்
57. விருப்பாட்சி
58. வெள்ளிக்குன்றம்
59. விரமலை
60. நத்தம்
61. நடுவக்குறிச்சி
62. நாகலாபுரம்
63. நிலக்கோட்டை
64. நெற்கட்டும் செவல்
65. மணியாச்சி
66. மருங்காபுரி
67. மன்னார்கோட்டை
68. மலைப்பட்டி
69. மருதவானையூர்
70. முதுவார்பட்டி
71. முல்லையூர்
72. மேல்மாந்தை

ஆதாரம்
------

* டாக்டர் ஜே. தியாகராஜன் எழுதிய "தமிழக வரலாறு" பக்கம்-61.
நீராற்பகுத்தல் வினை வழிமுறைகள்.
**நீராற்பகுப்பு** *(Hydrolysis)* (/haɪˈdrɒlɪsɪs/) என்பது வேதிவினை ஒன்றில், ஒன்று அல்லது அதற்கு மேற்பட்ட வேதிப்பிணைப்புகளை நீர் மூலக்கூறானது பிரிக்கும் வேதிவினையாகும். நீர் மூலக்கூறானது ஒரு கருக்கவர் பொருளாகச் செயல்படும் நேர்வில் இவ்வினை வகையானது பதிலீட்டு வினைகள், நீக்கல் வினைகள் பதிலீட்டு வினை, நீக்க வினை மற்றும் கரைத்தல் வினை என்றும் அழைக்கப்படுகின்றன.

உயிரியல் வினைகளில் நீராற்பகுப்பென்பது நீர் மூலக்கூறுகள் உயிரியல் மூலக்கூறுகளால் நுகரப்படும் போது பெரும் மூலக்கூறுகளானவை அதன் பகுதிப்பொருள்களாக பிரிக்கப்படும் பிணைப்பு பிளவு நிகழ்வாகும். ஒரு கார்போவைதரேட்டு நீராற்பகுக்கப்படும் போது சர்க்கரையின் பகுதிப்பொருள்களான சுக்குரோசாகவும் பின்னர் அது சிதைந்து குளுக்கோசு மற்றும் புருக்டோசாகவும் மாறுகின்றன.

நீராற்பகுப்பு வினையானது இரண்டு எளிய மூலக்கூறுகள் இணைந்து நீர் மூலக்கூற்றினை வெளியேற்றி விட்டு ஒரு பெரிய மூலக்கூறு உருவாகும் குறுக்க வினையின் மறுதலையாக இருக்க வாய்ப்புள்ளது. ஆகையால், நீராற்பகுப்பு என்பது நீரைச் சேர்த்துக் கொண்டு சிதைவுறும் வினையாகவும் குறுக்க வினையானது நீர் மூலக்கூற்றினை நீக்கி விட்டு இணையும் வினையாகவும் அமைகின்றன.

மேற்கோள்கள்
-----------


1. ↑  தனி மற்றும் பயன்பாட்டு வேதியியல் அனைத்துலக ஒன்றியம். "Hydrolysis". *Compendium of Chemical Terminology* Internet edition.
தனி மற்றும் பயன்பாட்டு வேதியியல் அனைத்துலக ஒன்றியம். "Solvolysis". *Compendium of Chemical Terminology* Internet edition.
2. ↑  "Definition of Saccharification". *www.merriam-webster.com* (ஆங்கிலம்). 7 January 2021 அன்று மூலதளத்திலிருந்து பரணிடப்பட்டது எடுக்கப்பட்டது. 8 September 2020 அன்று பார்க்கப்பட்டது.
3. ↑  Steane, Richard. "Condensation and Hydrolysis". *www.biotopics.co.uk*. 2020-11-27 அன்று மூலதளத்திலிருந்து பரணிடப்பட்டது எடுக்கப்பட்டது. 2020-11-13 அன்று பார்க்கப்பட்டது.
**விபுலானந்தர் படைப்பிலக்கிய விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக சுவாமி விபுலானந்தர் பெயரில் அளிக்கப்படும் தமிழ்ப்பேராய விருதுகளில் ஒன்றாகும். 2013 ஆம் ஆண்டில் அறிமுகப்படுத்தப்பட்ட இவ்விருது அயல்நாட்டுப் படைப்பாளிகளுக்கு வழங்கப்படுகிறது. கவிதை, புனைகதை, நாடகம், கட்டுரை, இலக்கியம் போன்றவற்றை உள்ளடக்கமாகக் கொண்டு அயல்நாட்டினர் படைத்து வெளியான சிறந்த நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுகின்றனர். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையாகவும், பாராட்டுச் சான்றிதழும் அளிக்கப்படுகிறது.

விருது பெற்ற நூல்கள்
--------------------

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2013 | *அமெரிக்கக்காரி* | அ. முத்துலிங்கம் | காலச்சுவடு பதிப்பகம் |  |

மேற்கோள்கள்
-----------

1. ↑  தமிழ்ப்பேராய விருதுகள் பரணிடப்பட்டது 2013-01-26 at the வந்தவழி இயந்திரம், திரு இராமசாமி நினைவுப் பல்கலைக்கழகம்
**சன் வேளி** என்பது அமெரிக்காவின், கலிபோர்னியாவில், இலாசு ஏஞ்சல்சு வட்டத்தில் அமைந்துள்ள நகரம் ஆகும். 2000இல் எடுக்கப்பட்ட கணக்கீட்டின்படி இந்த நகரில் 75848 பேர் வாழ்கிறார்கள்

அமைவிடம், மக்கள் வகைகள்
-----------------------

வடகிழக்கில் சாடோ ஹில்சும், தென்கிழக்கில் பர்பாங்கும், தெற்கில் வடக்கு ஆலிவுட்டும், மேற்கில் பனோராமா சிட்டியும் எல்லைகளாக உள்ளன. வேர்டுகோ மலைகளுக்கு அடிவாரத்தில் அமைந்துள்ளதால் இங்கு திடீர் வெள்ளம் வருவதுண்டு.
பல இன மக்கள் வசிக்கிறார்கள். அவர்களில் இலத்தின் அமெரிக்கர்கள் பெருமளவில் உள்ளனர்.

கல்வி நிறுவனங்கள்
-----------------

பொதுப் பள்ளிகள், தனியார்ப் பள்ளிகள், பொது நூலகம், சன் வெளி மெட்ரோலிங்க் நிலையம் ஆகியன உள்ளன. 
தி தியோடோர் பேயின் பவுண்டேசன் என்ற நிறுவனம் காட்டு மலர்கள், செடி கொடிகள் ஆகியவற்றை வளர்ப்பதற்கும் பராமரிக்கவும் உருவாக்கப்பட்டு செயல்பட்டு வருகிறது.

பொழுதுபோக்கு ஏந்துகள்
---------------------

சன் வேளி பொழுதுபோக்கு நடுவம், பெர்னாஜிலஸ் பொழுதுபோக்கு நடுவம், ஸ்டோன்ஹர்ச்ட் பொழுதுபோக்கு நடுவம் ஆகியன உள்ளன. நீச்சல் குளங்கள்,பூங்காக்கள், உடல் பயிற்சிக் கூடங்கள், விளையாட்டுத் திடல்கள் இங்கு 
இருக்கின்றன.

சான்றாவணம்
----------

1. ↑  "Sun Valley," Mapping L.A. *Los Angeles Times*
[*தொடர்பிழந்த இணைப்பு*]
2. ↑  "Sun Valley Recreation Center பரணிடப்பட்டது 2010-02-24 at the வந்தவழி இயந்திரம்." City of Los Angeles. Retrieved on March 19, 2010.
3. ↑  "Fernangeles Recreation Center". City of Los Angeles. Retrieved on March 19, 2010.
4. ↑  "Stonehurst Recreation Center". City of Los Angeles. Retrieved on March 19, 2010.
**நிருபமா ராத்,** இந்தியாவைச் சேர்ந்தமகப்பேறு மற்றும் மகளிர் மருத்துவராவார். இவர் இந்திய சுதந்திர போராட்டத்திலும் பங்கெடுத்துள்ளார். மேலும் பல்வேறு ஒரிய புத்தகங்கள், மருத்துவம் சம்பத்தப்பட்ட புத்தகங்களையும் எழுதியுள்ளார். சிறந்த சமூக ஆர்வலருமான இவர் இந்திய மருத்துவ சங்கத்தின் நிறுவனர்களில் ஒருவராவார்.   1987 முதல் தொடர்ந்து மூன்று ஆண்டுகள் இந்திய மருத்துவ சங்கத்தின் தலைவராக பணியாற்றினார். சிறுவயதிலிருந்தே இந்திய சுதந்திரப் போராட்டத்தில் மிகுந்த ஆர்வம் கொண்ட இவர், 1942ம் ஆண்டு நடைபெற்ற வெள்ளையனே வெளியேறு இயக்கத்தில் தீவிரமாகப் பங்கேற்றுள்ளார்.

பல்வேறு சமூக சேவைகளில் மிகுந்த ஈடுபாடு கொண்ட இவர், உத்க்லா மகிளா சம்மிலானி மற்றும் உழைக்கும் பெண்கள் விடுதியின் நிறுவனத் தலைவராகவும் பணியாற்றியுள்ளார்.

இலக்கியப் படைப்புகள்
--------------------

மருத்துவப்பணிக்காக மட்டுமல்லாது இலக்கிய ஆர்வத்திற்காகவும், எழுத்து படைப்பிற்காகவும் அறியப்பட்ட இவரின் படைப்புகள் சில, 

* பிரசுதி பிக்யான்' - செவிலியர்கள் மற்றும் மருத்துவச்சிகளுக்கான பாடப்புத்தகமாக எழுதப்பட்டது.
* பாரதிய ஸ்வாதிநாதா ரே நாரி
* அலிபா ஸ்ம்ருதி
* அபுலா அனுபூதி
* சமாஜிக் நிர்யதானா
* மசாலா
* நாரி ஓ பிசராலயா
* திகந்தா
* கன்யா மற்றும்
* சிசு சம்பதா போன்ற புத்தகங்கள் குறிப்புடத்தக்கவை,

இத்தகைய ஒரிய இலக்கிய பங்களிப்பை மேலும் பாராட்டும் வகையில் 2003  ம் ஆண்டு ஒரிசா சாகித்ய அகாடமி சம்மான் விருதும் அவருக்கு வழக்கப்பட்டுள்ளது. .

விருதுகள் மற்றும் கௌரவங்கள்
---------------------------

* 1972ல் சோவியத் லேண்ட் நேரு விருது
* 1993 இல் தேசிய ஒற்றுமை விருது
* சுப்ரதிவா மற்றும் சலபத் சம்மான்
* 2003 இல் ஒரிசா சாகித்ய அகாடமி சம்மான்

இறப்பு
------

டாக்டர் நிருபமா ராத் 2011 ஆம் ஆண்டு ஒடிசாவில் உள்ள அவரது தர்கா பஜார் இல்லத்தில் காலமானார். தனது எண்பத்தியாறு வயதில் காலமான அவருக்கு டாக்டர் ஜெயந்த் ராத் மற்றும் ரஜத் ராத் என்ற இரு மகன்கள் உள்ளனர். இவரது கணவர், முன்னாள் அட்வகேட் ஜெனரல் கங்காதர் ராத், 2008ம் ஆண்டு இறந்தார்.

வெளியீடுகள்
-----------

* Rath, Nirupama (2006). *Education for modernising tribals: with special reference to Andaman and Nicobar islands*. New Delhi: Deep & Deep. பன்னாட்டுத் தரப்புத்தக எண்:978-81-7629-854-4. .
* Nath, Rabindranath (2014). *Recreating History of Andaman & Nicobar Islands*. Akansha Publishing House. பன்னாட்டுத் தரப்புத்தக எண்:978-8183703871. .

மேற்கோள்கள்
-----------

1. ↑  "Dr Nirupama Rath passes away". *The New Indian Express*. 2021-02-03 அன்று பார்க்கப்பட்டது.
2. ↑  "Eminent doctor and social worker Nirupama Rath dies | OTV News". *Latest Odisha News, Breaking News Today | Top Updates on Corona - OTV News* (ஆங்கிலம்). 2011-04-07. 2021-02-03 அன்று பார்க்கப்பட்டது.

வெளி இணைப்புகள்
---------------

* டாக்டர். நிருபமா ராத் vs ஒரிசா மாநிலம் ஜனவரி 17, 1996 அன்று
முல்லைமணி வே. சுப்பிரமணியம்
**வே. சுப்பிரமணியம்** (இறப்பு: திசம்பர் 13, 2016) எழுத்துலகில் நாடகம், சிறுகதை, நாவல், கவிதை, வரலாற்று ஆய்வுகள், இலக்கிய திறனாய்வு என பல்வேறு துறைகளில் தனது புலமையை ஆழமாக பதித்துவந்தவர். **முல்லைமணி** என்ற புனைபெயரில் பல நூல்களை எழுதியுள்ளார்.

முல்லைத்தீவு மாவட்டத்தில் உள்ள முள்ளியவளையில் பிறந்தவர். இலங்கை பல்கலைக்கழக தமிழில் சிறப்பு கலைமாணி பட்டம் பெற்றவர். இவரது கலை இலக்கிய ஆய்வுப்பணிகளை அங்கீகரித்து 2005இல் யாழ்ப்பாண பல்கலைக்கழகம் கௌரவ கலாநிதி (முனைவர்) பட்டம் வழங்கி கௌரவித்தது. பாடசாலை அதிபர், ஆசிரிய கலாசாலை விரிவுரையாளர், கொத்தணி அதிபர், பிரதம கல்வி அதிகாரி, மாவட்ட கல்விப்பணிப்பாளர் முதலான பதவிகளை வகித்து திறம்பட சேவை புரிந்தவர்.

இவரது 'பண்டாரவன்னியன்' வரலாற்று நாடகம் இதுவரை ஐந்து பதிப்புகள் கொண்டு வெளியாகியதுடன் இன்றுவரை நாடகமாகவும் கூத்தாகவும் பேணப்பட்டு வருகின்றது.

இவரது கலை ஆக்கங்கள் இன்னும் தொடர்ந்து வந்தவண்ணமே உள்ளன.

இவரது ஆக்கங்கள் சில
-------------------

தளத்தில்  
வே. சுப்பிரமணியம் எழுதிய
 ***நூல்கள்*** உள்ளன.

* பண்டாரவன்னியன் - வரலாற்று நாடகம்
* மல்லிகைவனம் - 1985
* வன்னியின் கதை
* கொக்கிளாய் மாமி
* அரசிகள் அழுவதில்லை - 1977
* கொண்டுவந்த சீதனம் - 2005
* வன்னியர் திலகம் - 1996
* கமுகஞ்சோலை - 2000
* இலக்கியப்பார்வை- 1999
* வன்னியியற் சிந்தனை - 2001
* தமிழ்மொழி பயிற்சி - 1975
* மழைக்கோலம் – நாவல் – 2003
* இலங்கையின் பல கோயில்களுக்கு ஊஞ்சற் பதிகங்களையும் எழுதியுள்ளார்.

விருதுகள்
---------

சுப்பிரமணியனின் 65 ஆண்டுகால எழுத்துலகப் பங்களிப்பை பாராட்டி, 2016ஆம் ஆண்டு **சாகித்திய ரத்னா** என்ற அதியுயர் விருதை இலங்கை அரசு வழங்கி கௌரவித்தது.[1]

மேற்கோள்கள்
-----------

1. ↑  இலங்கை எழுத்தாளர் ‘முல்லைமணி’ காலமானார்
மூளை நேரடி நரம்புகள் எனப்படும் 12 இரட்டை நரம்புகள் காட்டப்பட்டுள்ளன. இவற்றுள் 10 ஆவது இரட்டை நரம்புகள் **வேகசு** நரம்புகள் எனப்படும். இவை குரல்வளை, இதயம், மூச்சுக் குழல், நுரையீரல், வயிறு ஆகிய பல உறுப்புகளுடன் தொடர்பு கொள்ளும் ஒரு முக்கியமான நரம்பு இணை ஆகும்
நுரையீரல்-வயிற்று நரம்பு என்றும் அழைக்கப்படும் வேகசு நரம்பு. இந் நரம்பு குரல்வளை, இதயம், மூச்சுக் குழல், நுரையீரல், வயிறு ஆகிய பல உறுப்புகளுடன் தொடர்பு கொள்ளும் ஒரு முக்கியமான நரம்பு.
**அலையு நரம்பு** அல்லது **வேகசு நரம்பு** என்பது மூளையில் இருந்து நேரடியாக புறப்பட்டு வரும் 12 இரட்டை நரம்புகளில், 10 ஆவது இரட்டை நரம்பு ஆகும். இவை குரல்வளை, இதயம், மூச்சுக் குழல், நுரையீரல், வயிறு ஆகிய பல உறுப்புகளுடன் தொடர்பு கொள்ளும் ஒரு முக்கியமான நரம்பு. மூளையில் இருந்து புறப்படும் 12 இரட்டை நரம்புகளில் இந்த வேகசு நரம்புகள் மட்டுமே மூளையின் அடிப்பகுதியாகிய முகுளம் என்னும் இடத்தில் இருந்து புறப்படுவதாகும். முகுளத்தில் இருந்து புறப்பட்டு மண்டையோட்டின் காதுக்கு மேலே உள்ள சென்னி எலும்பின் துளைவழியே கீழிறங்கி வந்து இரைப்பை வரை செல்லும் நரம்புகளாகும். வேகசு என்னும் இடைக்கால இலத்தீன் மொழிச் சொல் "இங்கும் அங்கும் அலைவது" என்னும் பொருள்படுவது. இந்த வேகசு நரம்புகளை நுரையீரல்-வயிற்று நரம்புகள் (neumogastric nerves) என்றும் அழைப்பர்.

வேகசு நரம்புகள் உடலில் உள்ள பல உறுப்புகளுக்கும் இயக்கங்களுக்கும் தேவைப்படும் தானியங்கிக் குறிப்புகளைத் தரும் முக்கிய நரம்புகள் ஆகும். நரம்புத் தானியக்கத்தில் உள்ள மூன்று முக்கியப் பணிகளில் ஒன்றாகிய ஓய்வும்-செரிப்பும் என்று கூறப்படும் துணை ஒத்துழைப்புப் பணிகளில் இதயத்துடிப்பை மெதுவாக்குவது போன்ற ஆற்றல் சேமிக்கும் பணிகளுக்கு உதவும் குறிப்பலைகளைத் தாங்கிச் செல்வது இந்த வேகசு நரம்புகளில் பணிகளில் முக்கியமானதாகும். 

வேகசு நரம்புகளின் பணிகளில் சில: இதயத்துடிப்பைக் கட்டுப்படுத்துவது, உணவு உடலில் பல் வேறு பகுதிகளில் நகர்வதற்குத் துணை செய்யும் சுற்றிழுப்பசைவுக்கு (peristalsis) துணை செய்வது, வாயில் உள்ள பல தசைகளை இயக்குவது, பேசுவதற்குத் துணை செய்யும் குரல்வளை தசைகளை இயக்குவது, மூச்சு விடுவதற்குத் துணை செய்வது, காதின் புற செவி மடல்களில் இருந்து உணர்வு பெறுவது, மண்டை ஓட்டின் தசைகள் சிலவற்றைக் கட்டுறுத்துவது, பெருங்குடலின் சில பகுதிகளை கட்டுப்படுத்துவது என்று பல பணிகளைக் கட்டுறுத்தும் நரம்புகள் ஆகும்.
**நிர்பயா சமரோ** (*Nirbhaya Samaroh*) என்பது பெண்களுக்கான உரிமைகள் குறித்த விழிப்புணர்வை ஏற்படுத்துவதற்காக மகளிர் தேசியப் பிரச்சார இயக்கத்தால் ஒவ்வோர் ஆண்டும் நடத்தப்படும் நடனம் மற்றும் இசை விழா ஆகும். 2012 ஆம் ஆண்டு தில்லியில் நடந்த **கும்பல்-வன்புணர்வு** பலாத்காரத்தால் பாதிக்கப்பட்ட பெண்ணின் பெயரிடப்பட்ட இந்த விழா பெண்களுக்கு எதிரான வன்முறை சம்பவத்தால் பாதிக்கப்பட்ட அனைவருக்கும் அஞ்சலி செலுத்தப்படுகிறது. 

 புது தில்லியில் உள்ள இந்திய வாழ்விட மையத்தில் ஏப்ரல் 9 அன்று நடைபெற்ற 2015 நிர்பயா சமரோவில் நிகழ்ந்த ஒரு குழு நடன அமைப்பு
மகளிர் உரிமை ஆர்வலர் மானசி பிரதான் அவர்களால் நிறுவப்பட்ட இத்திருவிழா முதலில் 2013 ஆம் ஆண்டு சூலை மாதம் 9 அன்று நடைபெற்றது.  திருவிழாவின் இரண்டாவது பதிப்பு 2015 ஆம் ஆண்டு ஏப்ரல் மாதம் 9 அன்று புது தில்லியில் உள்ள இந்திய வாழ்விட மையத்தில் நடைபெற்றது.

வரலாறு
------

பெண்களுக்கான தேசியப் பிரச்சார இயக்கத்தின் முக்கிய நிகழ்வுகளில் ஒன்றாக நிர்பயா சமரோ 2013 ஆம் ஆண்டு தொடங்கப்பட்டது. பெண்களுக்கு எதிரான வன்முறைகளுக்கு குரல் கொடுத்து ஆதரிக்கும் விதமாக இந்திய இசை மற்றும் நடனத்தைப் பயன்படுத்தி மக்களிடம் விழிப்புணர்வை ஏற்படுத்துவது இதன் முக்கிய நோக்கமாகும்.

விழா திட்டம்
------------

இந்த விழாவில் பிரபல இந்திய கலைஞர்களின் நடனம் மற்றும் இசை நிகழ்ச்சிகள் "நமக்குள் தீ எரியட்டும் ....." என்ற திருவிழா குறிச்சொல்லுடன் ஒருங்கிணைக்கப்படுகிறடு.

நிர்பயா சம்மன்
--------------

 புது தில்லியில் உள்ள இந்திய வாழ்விட மையத்தில் ஏப்ரல் 9 அன்று நடைபெற்ற 2015 நிர்பயா சமரோவில் ஒரு நிகழ்ச்சி
திருவிழாவையொட்டி, பெண்களை மேம்படுத்தும் பங்களிப்புக்காக இந்தியாவின் முன்னணி அமைப்பொன்று நிர்பயா சமோர் விழாவில் சிறப்பிக்கப்படுகிறது. முதலாவது நிர்பயா சமரோவில் பிரம்ம குமாரிகள் உலக ஆன்மீகப் பல்கலைக்கழகம் சிறப்பிக்கப்பட்டது.  2 ஆவது நிர்பயா சமரோவில் பிறரன்பின் பணியாளர்கள் சபை என்ற கத்தோலிக்க துறவற சபை சிறப்பிக்கப்பட்டது.

நிர்பயா புரசுகார்
-----------------

விழாவில் பல்வேறு துறைகளில் சாதனை படைத்த பெண்களுக்கு நிர்பயா புரசுகார் விருது வழங்கப்பட்டது.

மேற்கோள்கள்
-----------

1. 1 2  "NCW chief to open Nirbhaya Samaroh at Puri today".
2. 1 2  "2015 Nirbhaya Samaroh to be held at Delhi today, Odisha Current News, Odisha Latest Headlines". 2016-08-17 அன்று மூலம் பரணிடப்பட்டது. 2021-08-21 அன்று பார்க்கப்பட்டது.
3. ↑  "Nirbhaya Samaroh 2015 at India Habitat Centre IHC, Lodhi Road, Delhi on 09 Apr, 2015". 2016-08-21 அன்று மூலம் பரணிடப்பட்டது. 2021-08-21 அன்று பார்க்கப்பட்டது.
4. ↑  ""Nirbhaya Samaroh 2015" A tribute to the spirit of Indian women through four choreographies by 23 dancers of different genre at Stein Auditorium, India Habitat Centre (IHC), Lodhi Road > 7pm on 9th April 2015".
5. ↑  "The Pioneer".
6. ↑  "Nirbhaya Samaroh 2015".
7. ↑  "Nirbhaya Samaroh 2015". 2017-05-12 அன்று மூலம் பரணிடப்பட்டது. 2021-08-21 அன்று பார்க்கப்பட்டது.
**வேலூர் இலெட்சுமணசுவாமி முதலியார் எத்திராசு** (*Vellore Lakshmanaswamy Mudaliar Ethiraj*, 18 ஜூலை 1890- 18 ஆகஸ்ட் 1960) இந்திய வழக்கறிஞர் மற்றும் பரோபகாரர் ஆவார். இவர் இந்தியாவின் சென்னையில் எத்திராஜ் மகளிர் கல்லூரியின் நிறுவனர். பிரித்தானியாவின் இந்தியப் பேரரசின் அரசு வழக்குரைஞராக நியமிக்கப்பட்ட முதல் இந்தியர் இவராவார். இவர் மெட்ராஸ் பார் கழகத்தின் தலைவராகவும் பணியாற்றினார்.

எத்திராசு ஜூலை 18 1890ஆம் ஆண்டு வேலூரின் வளமான பிரபுத்துவ குடும்பத்தில் பிறந்தார். இவர் லெட்சுமணசாமி மற்றும் அம்மாயி அம்மாளின் ஒரே குழந்தையாவார். எத்திராசு சென்னை மாநிலக் கல்லூரியில் இளங்கலை பட்டம் பெற்றார். பின்னர் டப்ளின் பல்கலைக்கழகத்தில் சட்ட பட்டம் பெற்றார்[] .

எத்திராசின் வழக்கறிஞர் தொழில் வழக்கு வெற்றிகளில் ஒன்று லட்சுமிகாந்தன் கொலை வழக்கு. இவர் தமிழ் நடிகர்கள் எம்.கே. தியாகராஜா பாகவதர் மற்றும் என்.எஸ்.கிருஷ்ணன் ஆகியோரை பாதுகாப்பதற்காக வெற்றிகரமாகப் போராடினார். இவரது வாதத்தை சே. ப. இராமசுவாமி "20ஆம் நூற்றாண்டின் அற்புதம்" என்று விவரித்தார்.

மேலும் காண்க
------------

* சென்னையில் கல்வி

மேற்கோள்கள்
-----------

1. ↑  "காப்பகப்படுத்தப்பட்ட நகல்". Madras Bar Association. 2020-07-11 அன்று மூலம் பரணிடப்பட்டது. 2021-07-04 அன்று பார்க்கப்பட்டது.
2. ↑  "கொலை வழக்குகள்". *Scribd* (ஆங்கிலம்). 2021-07-04 அன்று பார்க்கப்பட்டது.
3. ↑ . 11 August 1990.

வெளி இணைப்புகள்
---------------

* எதிராஜ் மகளிர் கல்லூரி
ஆங்கிலத்தில் மாட் விக்டோரியா பார்லோ எழுதிய, Blue covenant என்ற நூலை **நீராதிபத்தியம்** என்ற பெயரில் தமிழில் மொழிபெயர்த்திருக்கிறார் சா.சுரேஷ். எதிர் வெளியீடு இந்நூலை வெளியிட்டுள்ளனர்.

நடப்பு உலகில் அனைத்துத் துறைகளையும் மிரட்டும் ஏகாதிபத்திய நாடுகளும், அவர்களின் நிறுவனங்களும் நீரையும் விட்டுவைக்கவில்லை என்பதை விளக்கும் வகையில் தலைப்பு, நீர்+ ஏகாதிபத்தியம்=நீராதிபத்தியம் என்ற சமன்பாட்டுடன் வைக்கப்பட்டுள்ளது. உலகளாவிய அளவில் தண்ணீரைச் சுரண்டும் பன்னாட்டு நிறுவனங்கள் பற்றிய புள்ளிவிவரங்கள் புத்தகம் முழுவதும் காணக் கிடைக்கின்றன. நீர்வளத்தை வேட்டையாடிவிட்டு, அடுத்தது கழிவுநீரைச் சுத்திகரிப்பதிலும் லாப வேட்டை நடத்துகின்றனர் என்பதையும் இந்த நூல் விவரிக்கிறது.

இந்த புவியின் நீர்நிலைகளின் வளம் என்பது என்ன, அவைகள் எவ்வாறு இருந்தன, அவற்றின் தற்போதைய நிலை என்ன, இந்த நிலை தொடர்ந்தால் அந்த நீர் நிலைகளுக்கு என்ன நேரும், இந்த நீர்நிலைகளைப் பாதுகாக்க அரசியல் மற்றும் சமூக தளங்களில் செய்ய வேண்டியது என்ன, என்று ஒரு பரந்த வெளியில் இருந்து இந்த புத்தகத்தை வழங்கியுள்ளார் பார்லோ. தண்ணீரைக் காப்பாற்ற சர்வதேச அளவில் அனைவரையும் பொறுப்பேற்கச் செய்கின்ற, ஐ.நா மட்டத்தில் நிறைவேற்றத்தக்க ஒரு சர்வதேச உடன்படிக்கையை பார்லோ கோருகிறார்.

மேற்கோள்கள்
-----------

1. ↑  "நீராதிபத்தியம்". 2015-06-14 அன்று மூலம் பரணிடப்பட்டது. 13 சனவரி 2014 அன்று பார்க்கப்பட்டது.
**பாளையம்பட்டி சுப்பிரமணியசாமி முத்தாலம்மன் கோயில்** தமிழ்நாட்டில் விருதுநகர் மாவட்டம், பாளையம்பட்டி என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுப்பிரமணியசாமி, முத்தாளம்மன் சன்னதிகளும், நடராஜர், இடும்பன், காசி விசுவநாதர், விசாலாட்சி, பைரவர், கன்னி மூல கணபதி. உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி மூன்று காலப் பூசைகள் நடக்கின்றன. ஐப்பசி மாதம் கந்தசஷ்டி முக்கிய திருவிழாவாக நடைபெறுகிறது. பங்குனி மாதம் பங்குனி பொங்கல் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
டிர்க் கோஸ்டர்
**டிர்க் கோஸ்டர்** (*Dirk Coster*; அக்டோபர் 5, 1889 – பிப்ரவரி 12, 1950), ஒரு டச்சு இயற்பியலாளர் ஆவார். இவர் குரோனிங்கன் பல்கலைக்கழகத்தில் இயற்பியல் மற்றும் வானியல் பேராசிரியராக இருந்தார்.

கோஸ்டர் ஆம்ஸ்டர்டாமில் பிறந்தார். 1919 ஆம் ஆண்டு பிப்ரவரி 26 ஆம் நாளில், ஓரியண்டல் மொழிகளில் பட்டம் பெற்ற லீனா மரியா விஜஸ்மனை மணந்தார். லைடன் பல்கலைக்கழகத்தில் இத்துறையில் முனைவர் பட்டம் பெற்ற முதல் பெண்மணிகளில் இவரும் ஒருவர். டிர்க் மற்றும் மீப்புக்கு இரண்டு மகன்கள் மற்றும் இரண்டு மகள்கள் இருந்தனர் (ஹென்ட்ரிக், அடா, எல்ஸ் மற்றும் ஹெர்மன்). கோஸ்டர் ஆஃபினியம் (தனிமம் - அணு எண் - 72) தனிமத்தை ஜியார்ஜ் டி கிவிசியுடன் இணைந்து கண்டுபிடித்தார். மசிர்க்கோனியம் தாதுவை எக்சு-கதிர் நிறமாலையியில் ஆய்வு மேற்கொண்டிருந்த போது இந்தத் தனிமம் கண்டறியப்பட்டது. இந்த கண்டுபிடிப்பு டென்மார்க்கின் கோபனாவனில் நடந்தது. இத்தனிமத்தின் பெயர் கோபனாவனின் இலத்தீன் பெயரான *ஹஃப்னியாவிலிருந்து* பெறப்பட்டது.

குழந்தைப் பருவம் மற்றும் கல்வி
------------------------------

கோஸ்டர் ஆம்ஸ்டர்டாமில் ஒரு பெரிய தொழிலாள வர்க்க குடும்பத்தில் வளர்ந்தார். இவர் பாரென்ட் கோஸ்டர் என்ற கொல்லர் மற்றும் ஏஃப்ஜே வான் டெர் மிக் ஆகியோரின் மூன்றாவது குழந்தையாகப் பிறந்தார். கோஸ்டர் குடும்பம் கல்வியை மதித்தது. இவர்களில் பத்து குழந்தைகள் வயது முதிர்ந்த நிலையில் பிழைத்துக் கொள்ளுமளவிற்கான நடுத்தர வர்க்கத் தொழிலுக்குச் செல்ல போதுமான கல்வியைப் பெற்றிருந்தனர். 1904 முதல் 1908 வரை டிர்க் ஹார்லெமில் உள்ள ஆசிரியர் கல்லூரிக்குச் சென்றார், பின்னர் 1913 வரை ஆசிரியராக இருந்தார். தனியார் ஆதரவின் உதவியுடன் அவர் லைடன் பல்கலைக்கழகத்தில் கணிதம் மற்றும் இயற்பியலைப் படிக்க முடிந்தது. லைடனில் அவர் பால் எரென்ஃபெஸ்டின் ஊக்கமளிக்கும் விரிவுரைகளால் ஈர்க்கப்பட்டார், மேலும் 1916 ஆம் ஆண்டில் இவர் அறிவியலில் முதுகலைப் பட்டம் பெற்றார். 1916 முதல் 1920 வரை கோஸ்டர் டெல்ஃப்ட் தொழில்நுட்ப பல்கலைக்கழகத்தில் லோடெவிஜ்க் சியர்ட்செமா மற்றும் வாண்டர் டி ஹாஸின் உதவியாளராக இருந்தார். இங்கு 1919 ஆம் ஆண்டில் இவர் மின் பொறியியலில் பொறியாளர் பட்டம் பெற்றார். 1920 மற்றும் 1921 ஆம் ஆண்டில் இவர் லுண்ட் பல்கலைக்கழகத்தில் மன்னே சீகுபானின் கீழ், பல்வேறு தனிமங்களின் எக்சு-கதிர் நிறமாலைகளை ஆய்வு செய்தார். கோஸ்டரின் முனைவர் பட்ட ஆய்வறிக்கை எக்சு கதிர் நிறமாலையியில் மற்றும் போரின் அணுக்கொள்கை என்ற தலைப்பில் இருந்தது, மேலும் இவர் தனது முனைவர் பட்டத்தை பால் எரென்ஃபெஸ்டின் கீழ் லைடனில் 1922 ஆம் ஆண்டில் பெற்றார்.

மேற்கோள்கள்
-----------

1. ↑  Dirk Coster (1922). "Röntgenspectra en de atoomtheorie van Bohr" (PDF).

வெளி இணைப்புகள்
---------------

* **^** Echternach, Eddy (2007-03-12). "'Nederlandse' Planetoïden". 2007-03-27 அன்று பார்க்கப்பட்டது.
* H. Brinkman, *Coster, Dirk (1889-1950)*, in *Biografisch Woordenboek van Nederland*.
* History of Hafnium
* article on the history of Hafnium by Eric R. Scerri, Chemical & Engineering News
* Hafnium and Radioactive Tracers

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States
* நெதர்லாந்து

 |
| கல்விசார் | 
* Mathematics Genealogy Project
* zbMATH

 |
| மக்கள் | 
* நெதர்லாந்து
* Deutsche Biographie

 |
| மற்றவை | 
* SNAC

 |
**நிருபமா தேவி** (Nirupama Devi வங்காள மொழி: নিরুপমা দেবী ) (7 மே 1883 - 7 ஜனவரி 1951) முர்சிதாபாத் மாவட்டம் பகரம்பூரினைச் சேர்ந்த ஒரு புனைகதை எழுத்தாளர் ஆவார். இவரது புனைபெயர் *ஸ்ரீமதி தேவி*. நிருபமா தேவியின் தந்தை நீதித்துறை ஊழியராக இருந்த நாஃபர் சந்திரா பட்டா ஆவார். இவர் வீட்டில் இருந்து கல்வி கற்றார்.

படைப்புகள்
----------

உச்சிரின்கால் இவரது முதல் புதினம் ஆகும். இவரது பிற படைப்புகள் பின்வருமாறு:

* *அன்னபூர்ணார் மந்திர் (1913), அதே பெயரிலான திரைப்படத்தினை 1954 இல் நரேஷ் மித்ரா தயாரித்தார்.*
* *தீதி (1915) (அவரது சிறந்த புதினமாகக் கருதப்படுகிறது)*
* *அலியா (1917)*
* *பித்திலிப்பி (1919)*
* *ஷியாமாலி (1919)*
* *பந்து (1921)*
* *அமர் டைரி (1927)*
* *யுகந்தரேர் கத (1940)*
* *அனுகர்சா (1941)*

விருதுகள் மற்றும் கவுரவங்கள்
----------------------------

நிருபமா தேவி 1938 இல் '*புவன்மோஹினி தங்கப் பதக்கத்தையும்'* 1943 இல் '*ஜகதரினி* தங்கப் பதக்கத்தையும்' கொல்கத்தா பல்கலைக்கழகத்தில் பெற்றார்.

சான்றுகள்
---------

1. ↑  "Devi, Nirupama - Banglapedia". *en.banglapedia.org* (ஆங்கிலம்). 2017-11-08 அன்று பார்க்கப்பட்டது.
2. ↑   *Women Writing in India: 600 B.C. to the early twentieth century*. .
**வெஸ்ட்வூட்**  (Westwood) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 5.992 சதுர கிலோ மீற்றர் பரப்பளவைக் கொண்டுள்ளது. இதில் 5.868 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.124 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 10,908 ஆகும். வெஸ்ட்வூட் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,858.92 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**வீரமாலை**  என்னும் நூலைப் புதுக்கோட்டை மாவட்டம் ராங்கியம்  என்னும் ஊரிலுள்ள கோயில் கல்வெட்டு குறிப்பிடுகிறது. இந்த நூலை இயற்றியவர் **பாண்டி கவிராயர்**. இந்த நூலைப் பாடியதற்காக நாயக்க மன்னரின் ஆட்சி அலுவலர் தீத்தாரியப்பப்பிள்ளை  என்பவரும், இராசிமங்கலம் என்னும் ஊர் மக்களும் புலவர் பாண்டி கவிராயருக்கு நிலம் வழங்கிச் சிறப்பித்தனர் என்று கல்வெட்டு குறிப்பிடுகிறது. 

வீரவெட்சிமாலை என்னும் சிற்றிலக்கிய வகையாக இது இருக்கலாம். வீரப்பிரதாபர் என்னும் பெயர் பெற்ற கிருஷ்ணதேவராயன் அல்லது புலவர் காலத்து அரசன் கிருஷ்ணதேவராயனின் தம்பி அச்சுத தேவ ராயன் வெற்றிகளைக் கூறுவதாக இந்த நூல் அமைந்திருக்கலாம்.

இது வீரவெண்பாமாலை என்னும் நூல் போல் மன்னனைப் போற்றி எழுதப்பட்ட நூல்.

ராங்கியம் ஆவணம்
---------------

"ரௌத்திரி வருடம் தை மாதம் 30 ஆம் தேதி ஸ்ரீமத் **வெங்காள நாய்க்கரய்யன்** காரியத்துக்குக் கர்த்தரான **தீத்தாரியப்பரும்** இராசிமங்கலம் ஊரவரும் புலவர் பாண்டி கவிராசர் வீரமாலை பாடுகையில் இவர்க்கு இறையிலியாக விட்ட நிலம் சந்திராதித்த வரைக்கும் பற்றி அனுபவிக்கக் கடவராகவும்"

அடிக்குறிப்பு
-------------

1. ↑  மு. அருணாசலம். *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014, முதல் பதிப்பு 1976, திருத்தப்பட்ட பதிப்பு 2005. பக். 267.
2. ↑  நா. ஆண்டியப்பன் ஊர்
3. ↑  விஜயநகரப் பேரரசின் மன்னான அச்சுததேவராயர்|அச்சுததேவராயரின் பிரதிநிதியாகத் தென்னகத்தில் ஆட்சி புரிந்த வெங்கள நாயக்கரின் அரசியல் அதிகாரி இந்தத் தீத்தாரியப்பப்பிள்ளை
4. ↑  கல்வெட்டின் காலம் சக ஆண்டு 1452
**பண்டிட் சுவபன் சௌத்ரி** (Pandit Swapan Chaudhuri) இவர் ஓர் இந்திய கைம்முரசு இணைக் கலைஞரவார், மேலும் எல்லா நேரத்திலும் இந்த கருவியின் சிறந்த நிபுணர்களில் ஒருவராக கருதப்படுகிறார். பண்டிட் ரவிசங்கர், உஸ்தாத் அலி அக்பர் கான், உஸ்தாத் விலாயத் கான், பண்டிட் பீம்சென் ஜோஷி, பண்டிட் ஜஸ்ராஜ் உஸ்தாத் அம்ஜத் அலிகான் உள்ளிட்ட பல இந்திய இசைக்கலைஞர்களுடன் இவர் தனது நிகழ்ச்சிகளை நடத்தியுள்ளார்.  , .

பண்டிட் சந்தோசு கிருட்டிணா பிசுவாசு என்பவர் இவரது குருவாவார். இலக்னோ கரானாவைச் (பாடும் பாணி) சேர்ந்த இவர், தனது13 வயது, அனைத்திந்திய வானொலியில் தனது தாத்தாவான, பனாரசு கரானாவின் பண்டிட் காந்தே மகாராஜுடன் சேர்ந்து நிகழ்ச்யினை வழங்கினார்.

விருதுகள்
---------

இவர் அமெரிக்காவின் கலை விருதினை பெற்றுள்ளார். மேலும், பெர்குசிவ் கலை அமைப்பின் அங்கத்தினராக பரிந்துரைக்கப்பட்டார். 1996 ஆம் ஆண்டில், இவர், இந்தியக் குடியரசுத் தலைவரிடமிருந்து இந்தியாவில் பாரம்பரிய இசைக்கான மிக உயர்ந்த விருதான சங்கீத நாடக அகாதமி விருதைப் பெற்றார். பின்னர், 2019 ஆம் ஆண்டில், இந்திய அரசிடமிருந்து இந்தியாவின் மிக உயர்ந்த கௌரவங்களில் ஒன்றான பத்மசிறீ விருதினைப் பெற்றார்.

சாதனைகள்
--------

பிரபல பாலிவுட் பாடகி ஆஷா போஸ்லே, உஸ்தாத் அலி அக்பர் கான் ஆகியோருடன் இணைந்து *லெகஸி* (1997), *பாஸிங் ஆன் த டிரெடிஷன்* (1998) என்ற இரண்டு இசைத் தொகுப்பினை வெளியிட்டார். இது கிராமி விருதுக்கு பரிந்துரைக்கப்பட்டது

கற்பித்தல்
----------

சுற்றுப்பயணம் மற்றும் நிகழ்ச்சிகளில் மிகவும் பரப்பரப்பாக இருந்தபோதிலும், இவர் கைம்முரசுவை கற்பிப்பதில் தனது வாழ்க்கையின் ஒரு குறிப்பிடத்தக்க நேரத்தை அர்ப்பணித்துள்ளார். இவர் சுவிட்சர்லாந்தின் *சான் ரஃபேல்* மற்றும் *பாசலில்* உள்ள அலி அக்பர் இசைக் கல்லூரியின் தாள இயக்குநராகவும், துறைத் தலைவராகவும், *காலார்ட்*ஸில் மூத்த ஆசிரிய உறுப்பினராகவும் இருந்தார்.

மேலும் காண்க
------------

* சாகீர் உசேன்
* சந்திரநாத் சாத்திரி
* அனிந்தோ சாட்டர்ஜி

குறிப்புகள்
-----------

1. ↑  "Review/Music; Translating the Spirit of Classical Hindustani Raga, by JON PARELES". *New York Times*. 4 May 1992. .
2. ↑  "Review/Music; North India Vocal Works With Rules By BERNARD HOLLAND". *New York Times*. 1 June 1990. .
3. ↑  "2019 Padma Awardees List". *padmaawards.gov.in*.
4. ↑  "Government announces Padma awards 2019: Gautam Gambhir, Prabhu Deva, Kader Khan among awardees". .

வெளி இணைப்புகள்
---------------

* faculty webpage at *California Institute of the Arts*

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* France
* BnF data
* ஜெர்மனி
* United States

 |
| கலைஞர் | 
* MusicBrainz

 |
| மற்றவை | 
* Europeana
* IdRef

 |
**வீரமாகாளியம்மன் கோயில்** புதுக்கோட்டை மாவட்டம் குளத்தூர் வட்டத்தில் அமைந்துள்ள காளியம்மன் கோயிலாகும்.

புதுக்கோட்டையிலிருந்து செங்கிப்பட்டி பேருந்து சாலையில் 26 கிமீ தொலைவில் இக்கோயில் அமைந்துள்ளது.  தமிழ்நாட்டிலுள்ள குறிப்பிடத்தக்க காளியம்மன் கோயில்களில் இக்கோயிலும் ஒன்றாகும்.

இறைவி
-----

இங்குள்ள இறைவி வீரமாகாளியம்மன் ஆவார்.

சிறப்பு
-------

வீரமாகாளியம்மன் கோயில் திறந்த வெளியில் அமைந்துள்ளது இக்கோயிலின் சிறப்பை உணர்த்துகிறது. தஞ்சாவூர், திருச்சி மாவட்டங்களிலிருந்து பெருமளவில் மக்கள் தரிசனம் செய்ய வருகின்றனர். இக்கோயில் ஒரு பிரார்த்தனைத் தலமாக உள்ளது. இக்கோயிலில் முறையிட்டு காரியம் வெற்றி பெற்றபின் காணிக்கை செலுத்துவதை வழக்கமாகக் கொண்டுள்ளனர். சித்திரைத்திருவிழா ஒரு நாளும், வைகாசித்திருவிழா மூன்று நாளும் இக்கோயில் சிறப்பாகக் கொண்டாடப்படுகின்றன.  ஆடி கடை வெள்ளியில் சிறப்புப் பூசைகள் நடத்தப்படுகின்றன.

கிடா வெட்டு பூசை
----------------

இக்கோயிலில் நடைபெறுகின்ற கிடா வெட்டுத்திருவிழாவின்போது ஆயிரக்கணக்கான கிடாக்கள் பலியிடப்படுகின்றன. விழாவிற்கு முதல் நாளே கந்தர்வக்கோட்டை மற்றும் சுற்றுப்புற கிராமங்களைச் சேர்ந்த மக்கள் வந்துவிடுகின்றனர். கிடா வெட்டுக்குப் பிறகு அவர்கள் குடும்பத்துடன் அசைவ உணவை சமைத்து படையலிட்டு உறவினர்களுக்கு வழங்குகின்றனர்.

மேற்கோள்கள்
-----------

1. 1 2   புதுக்கோட்டை மாவட்டத் திருக்கோயில்கள் பயணியர் கையேடு, இந்து சமய அறநிலைய ஆட்சித்துறை, சென்னை, 2003
2. ↑  பொன்.புதுப்பட்டி கோயிலில் விளக்கு பூஜை, தினமணி, 11 ஆகஸ்டு 2018
3. ↑  பெரம்பலூர் வீரமாகாளி கோவில் விழாவில் கிடா வெட்டி பூஜை, பக்தர்கள் உற்சாக வழிபாடு, தினமலர், 23 மே 2013
**பசந்த குமார் தாசு** (*Basanta Kumar Das*)(21 நவம்பர் 1899 - 6 ஏப்ரல் 1957) என்பவர் இந்திய மீன்வள விலங்கியல் நிபுணர் ஆவார். இவர் காற்றைச் சுவாசிக்கும் மீன்களைப் பற்றி ஆய்வு செய்துள்ளார். ஐதராபாத்திலுள்ள உசுமானியா பல்கலைக்கழகத்தில் விலங்கியல் பேராசிரியராகப் பணியாற்றினார்.

வாழ்க்கை மற்றும் வேலை
---------------------

தாசு மேற்கு வங்காளம், வர்தமான் மாவட்டத்தில் உள்ள கங்கூரில் பிறந்தார். இவர் முயர் மத்திய கல்லூரியில் சேர்ந்து 1918-ல் *எம். எஸ்.* பட்டம் பெறுவதற்கு முன்பு அலகாபாத்தில் உள்ள அரசுப் பள்ளியில் பயின்றார். இவர் 1920-ல் அலகாபாத் பல்கலைக்கழகத்தில் விரிவுரையாளரானார். வெளிநாட்டில் படிக்க உத்தரப் பிரதேச மாநில உதவித்தொகை பெற்றார். இவர் இம்பீரியல் கல்லூரியில் சேர்ந்தார். இங்கு ஈ. டபுல்யூ. மெக்பிரைடின் வழிகாட்டுதலின் கீழ் காற்றைச் சுவாசிக்கும் மீன்கள் குறித்து ஆய்வுகள் மேற்கொண்டார். 1926-ல் இலண்டன் பல்கலைக்கழகத்தில் அறிவியல் முனைவர் பட்டம் பெற்றார். பின்னர் கல்கத்தா பல்கலைக்கழகத்தில் (1926-31) விலங்கியல் பேராசிரியரானார். இதன் பின்னர் உஸ்மானியா பல்கலைக்கழகத்தில் (1931-52) பணியில் சேர்ந்தார். இவர் 1953 முதல் இறக்கும் வரை மீன்வள பிரிவு இயக்குநராக இருந்தார். ஐதராபாத் மிருகக்காட்சிசாலையின் திட்டமிடலிலும் ஈடுபட்டுள்ளார். 1940-ல் இந்திய அறிவியல் மாநாட்டின் விலங்கியல் பிரிவுக்கு இவர் தலைமை தாங்கினார். 1931-ல் இம்பீரியல் கல்லூரியின் கக்சிலி நினைவுப் பரிசைப் பெற்றார் .

மேற்கோள்கள்
-----------

1. ↑  Das, B.K. (1928). "III. The bionomics of certain air-breathing fishes of India, together with an account of the development of their air-breathing organs" (in en). *Philosophical Transactions of the Royal Society of London. Series B, Containing Papers of a Biological Character* **216** (431-439): 183–219. doi:10.1098/rstb.1928.0003. பன்னாட்டுத் தர தொடர் எண்:0264-3960. .
2. ↑  Das, B.K. (1934). "The habits and structure of Pseudapocryptes lanceolatus, a fish in the first stages of structural adaptation to aerial respiration" (in en). *Proceedings of the Royal Society of London. Series B, Containing Papers of a Biological Character* **115** (795): 422–430. doi:10.1098/rspb.1934.0050. பன்னாட்டுத் தர தொடர் எண்:0950-1193. .
3. ↑  Bhimachar, B. S. (1957). "Obituary: Prof. Basant Kumar Das". *Current Science* **26** (7): 208-208. .

வெளி இணைப்புகள்
---------------

* INSA சுயசரிதை
**சுவராசு பால்** (Swaraj Paul பிறப்பு 18 பிப்பிரவரி 1931) என்பவர் இங்கிலாந்தின் பெரும் தொழில் முதலாளியாகவும் பணக்காராகவும் கொடையாளராகவும் கல்வியாளராகவும் விளங்கி வருபவர். இவர் இந்திய வம்சாவளியைச் சேர்ந்தவர்.

தொழில் முனைப்பு
---------------

இந்தியாவில் இருக்கும்போது அபிஜே என்னும் குழுமத்தில் சுவராசு பால் வேலை செய்தார். பின்னர் 1966 ஆம் ஆண்டில் இலண்டனில் குடியேறினார். 1968 இல் இயற்கை வாயுக் குழாய்கள் குழுமத்தைத் தொடங்கினார். அதன் வளர்ச்சியாக வங்கிக் கடன் பெற்று கேபரோ இரும்பு ஆலையைத் தொடங்கினார். அதற்குப்பிறகு தொழிலில் படிப்படியாக வளர்ச்சி அடைந்தார். மகிழுந்து உதிரிப் பாகங்கள் உருவாக்குதல் திரைப்படம் போன்ற துறைகளில் மற்றும் வணிகத்தில் ஈடுபட்டார். இங்கிலாந்து, இந்தியா, அமெரிக்கா போன்ற பல்வேறு நாடுகளில் நாற்பதுக்கும் மேற்பட்ட நிறுவனங்களைத் தொடங்கி வெற்றிகரமாக நடத்தி வந்தார். அதனால் இங்கிலாந்து அரசு லார்டு என்னும் பட்டத்தை இவருக்கு வழங்கியது. இங்கிலாந்து நாட்டின் பெரும் பணக்காரர்களில் சுவராசு பால் ஒருவர் எனக் கருதப்படுகிறார்.

அரசியல், கல்வி
--------------

இங்கிலாந்தின் நாடாளுமன்றத்தின் பல் வேறு குழுக்களில் அங்கம் வகித்தார். இந்திய மற்றும் இங்கிலாந்து வட்ட மேசை அமைப்பில் இருந்தார். வோல்வராம்ப்டன் பல்கலைக் கழகம், வெஸ்ட்மின்ஸ்டர் பல்கலைக் கழகம் ஆகிய பல்கலைக்கழகங்களின் வேந்தராக இருந்தார். இலண்டனில் உள்ள விலங்குக் காட்சி சாலையின் புரவலராகவும் இருந்தார்.

விருதுகள் சிறப்புகள்
--------------------

* 1983 இல் சுவராசு பாலுக்கு பத்ம பூசன் விருதை இந்திய அரசு வழங்கியது.
* 1996 ஆம் ஆண்டில் இங்கிலாந்து நாட்டின் அவுஸ் ஆப் லார்ட்ஸ் என்னும் அவையில் வாணாள் உறுப்பினராக அமர்த்தப்பட்டார்.
* 2008 இல் அவுஸ் ஆப் லார்ட்ஸ் அவையில் துணை அவைத் தலைவர் பதவியிலும் 2009 இல் பிரிவி கவுன்சிலிலும் அமர்த்தப் பட்டார்
* பெருங் குழுமத் தலைவர் என்னும் விருது மாசசூசட்ச் தொழில் நுட்ப நிறுவனத்தில் வழங்கப்பட்டது.
* சிறந்த பன்னாட்டு இந்தியன் என்னும் விருது இலண்டனில் வழங்கப்பட்டது.
* மேலும் இங்கிலாந்து, அமெரிக்கா,, சுவிட்சர்லாந்து இந்தியா பல்கலைக் கழகங்களில் இவருக்கு மதிப்புறு பட்டங்களும் விருதுகளும் வழங்கப்பட்டன.

எழுதிய நூல்கள்
--------------

இந்திய பிரதமர் மறைந்த இந்திரா காந்தி பற்றி ஒரு நூலும், தம் வாழ்க்கை நினைவுகள் குறித்து ஒரு நூலும் எழுதியுள்ளார் 

* Indira Gandhi (1984)
* Beyond Boundaries- A Memoir (1998)

மேற்கோள்கள்
-----------

1. ↑

வெளி இணைப்புகள்
---------------

* 
* 
*
நேரியல் இயற்கணிதத்தில், ஒரு சதுர அணியின் **சுவடு** (*trace*) என்பது அச்சதுர அணியின் முதன்மை மூலைவிட்டத்தின் உறுப்புகளின் கூட்டுத்தொகையாக வரையறுக்கப்படுகிறது.

*A* ஒரு *n* x *n* சதுர அணி எனில் அதன் சுவட்டின் வரையறை:
{\displaystyle \operatorname {tr} (A)=a\_{11}+a\_{22}+\dots +a\_{nn}=\sum \_{i=1}^{n}a\_{ii},(}*aii* ஆனது *A* அணியில் *i* ஆவது நிரை மற்றும் *i* ஆவது நிரலிலுள்ள உறுப்பு)
சதுர அணிகளுக்கு மட்டுமே சுவடு வரையறுக்கப்படுகிறது.

எடுத்துக்காட்டு
---------------

{\displaystyle A={\begin{pmatrix}a&b&c\\d&e&f\\g&h&i\end{pmatrix}}}
*A* இன் சுவடு:

{\displaystyle \operatorname {tr} (A)=a+e+i}.

பண்புகள்
--------

* சுவடு ஒரு நேரியல் கோப்பு ஆகும்.

*A* , *B* சதுர அணிகள்; *c* ஒரு திசையிலி எனில்:
{\displaystyle \operatorname {tr} (A+B)=\operatorname {tr} (A)+\operatorname {tr} (B)},
{\displaystyle \operatorname {tr} (cA)=c\operatorname {tr} (A)}.
* ஒரு சதுர அணியின் சுவடும் இடமாற்று அணியின் சுவடும் சமமாக இருக்கும்.

{\displaystyle \operatorname {tr} (A)=\operatorname {tr} (A^{\mathrm {T} })}.
* இரு அணிகளின் பெருக்கல் அணியின் சுவடு:

{\displaystyle \operatorname {tr} (X^{\mathrm {T} }Y)=\operatorname {tr} (XY^{\mathrm {T} })=\operatorname {tr} (Y^{\mathrm {T} }X)=\operatorname {tr} (YX^{\mathrm {T} })=\sum \_{i,j}X\_{ij}Y\_{ij}}.
{\displaystyle \operatorname {tr} (X^{\mathrm {T} }Y)=\sum \_{ij}(X\circ Y)\_{ij}} (ஆடமார்டு பெருக்கலைப் பயன்படுத்தி).
{\displaystyle \operatorname {tr} (X^{\mathrm {T} }Y)=\operatorname {vec} (Y)^{\mathrm {T} }\operatorname {vec} (X)=\operatorname {vec} (X)^{\mathrm {T} }\operatorname {vec} (Y)}
*A* ஒரு *m*×*n* அணி; *B* ஒரு *n*×*m* அணி எனில்:
{\displaystyle \operatorname {tr} (AB)=\operatorname {tr} (BA)}.
* அணிகளின் பெருக்கலில் அணிகளின் வட்ட வரிசைமாற்றத்தால் சுவடு மாறுவதில்லை:

{\displaystyle \operatorname {tr} (ABCD)=\operatorname {tr} (BCDA)=\operatorname {tr} (CDAB)=\operatorname {tr} (DABC)}.
சாதாரண வரிசைமாற்றத்தில் இது உண்மையாகாது:
{\displaystyle \operatorname {tr} (ABC)\neq \operatorname {tr} (ACB)}.
எனினும் பெருக்கப்படும் அணிகள் மூன்றும் சமச்சீர் அணிகள் எனில் எல்லா வரிசைமாற்றங்களின் கீழும் சுவடு மாறாது:
tr(*ABC*) = tr(*A*T *B*T *C*T) = tr(*A*T(*CB*)T) = tr((*CB*)T*A*T) = tr((*ACB*)T) = tr(*ACB*)
மூன்றுக்கு மேற்பட்ட அணிகளைப் பெருக்கினால் இது உண்மையாகாது.
மேலும் சில பண்புகள்:

* {\displaystyle \operatorname {tr} (A+B)=\operatorname {tr} (A)+\operatorname {tr} (B)},
* {\displaystyle \operatorname {tr} (cA)=c\cdot \operatorname {tr} (A)},
* {\displaystyle \operatorname {tr} (AB)=\operatorname {tr} (BA)},
* *A* ஒரு சமச்சீர் அணி; *B* ஒரு எதிர் சமச்சீர் அணி எனில்:

{\displaystyle \operatorname {tr} (AB)=0}.

மேற்கோள்கள்
-----------

1. ↑  
{\displaystyle \operatorname {tr} (AB)=\sum \_{i=1}^{m}\left(AB\right)\_{ii}=\sum \_{i=1}^{m}\sum \_{j=1}^{n}A\_{ij}B\_{ji}=\sum \_{j=1}^{n}\sum \_{i=1}^{m}B\_{ji}A\_{ij}=\sum \_{j=1}^{n}\left(BA\right)\_{jj}=\operatorname {tr} (BA)}.

* Weisstein, Eric W. "Matrix Trace." From MathWorld—A Wolfram Web Resource.

வெளியிணைப்புகள்
---------------

* Hazewinkel, Michiel, ed. (2001), "Trace of a square matrix", *Encyclopedia of Mathematics*, Springer, ISBN 978-1556080104
**இந்திரா கடம்பி** (**Indira Kadambi),** (பிறப்பு: செப்டம்பர் 30, 1969, குண்டாபூர், கர்நாடகா ) ஒரு மூத்த இந்திய கலைஞரும், பரதநாட்டிய நடனத்தின் ஆசிரியருமாவார்.

இளமைப்பருவம்
------------

இந்திரா ஒரு பரதநாட்டியத்தில் நிபுணத்துவம் பெற்றவராக அறியப்படுகிறார். இவர், திருமதி. உஷா தாதர், நாட்டியவிஷாரத நர்மதா மற்றும் பத்மபூசண் விருது பெற்ற திருமதி. கலாநிதி நாராயணன் ஆகியோரின் சீடராக உள்ளார். இவர், திருமதி கல்யாணிகுட்டியம்மாவிடமிருந்து, கேரளாவின் மோகினியாட்டம் பயிற்சியும், கர்நாடக குரல் இசை பயிற்சியை, ஸ்ரீபெலக்வாடி சீனிவாச ஐயங்காரிடமிருந்தும் பெற்றுள்ளார்.

மரியாதைகள்
----------

கலைத்துறையில் தனது பங்களிப்புக்காக, இந்திராவுக்கு கர்நாடக ஆரியபட்டா கலாச்சார சங்கத்தின் நாட்டிய சாந்தலா விருதும், சென்னையின் நாரத கான சபாவின் சிறந்த மூத்த நடன கலைஞருக்கான விருதும் வழங்கப்பட்டுள்ளது. இவர், இந்திய அரசு அமைப்பான, கலாச்சார உறவுகளுக்கான இந்திய கவுன்சில் (ஐ.சி.சி.ஆர்), அமைப்பின் அங்கீகாரம் பெற்ற கலைஞர் ஆவார். 

இவர் இந்தியாவிலும், இங்கிலாந்து, அமெரிக்கா, பல ஐரோப்பிய நாடுகள் மற்றும் மலேசியாவிலும் பரவலாகப் பயணம் செய்துள்ளார். பத்திரிகைகளில் விமர்சனங்கள், பல்வேறு வானொலி, தொலைக்காட்சி இணையதளங்கள் மற்றும் பத்திரிகைகளுக்கான நேர்காணல்கள் இவரது கலைக்கு அதிக அங்கீகாரத்தைக் கொண்டு வந்துள்ளன.

நிறுவனம்
--------

இந்தியா மற்றும் வெளிநாடுகளில் இருந்து பல அர்ப்பணிப்புள்ள மாணவர்கள் மற்றும் ஆசிரியர்கள் ஆண்டுதோறும் இந்திராவின் பயிற்சி பட்டறைகளுக்கு வருகிறார்கள். அபிநயம், மற்றும் நட்டுவாங்கம் கற்பிப்பதில் இவர் நிபுணத்துவம் பெற்றவராக உள்ளார். இவர் நன்கு அறியப்பட்ட அபிநய ஆசிரியர் ஆவார். 

2011 ஆம் ஆண்டில், இவரும், இவரது கணவருமான டி.வி.ராம்பிரசாத் என்பவரால் 1989 ஆம் ஆண்டில் தொடங்கப்பட்ட , ஈ அம்பலம் என்கிற நிறுவனம், யோகாவுடன் ஒருங்கிணைந்த உலகின் முதல் ஆன்லைன் கலை நிகழ்ச்சியான இந்திய நிகழ்த்து கலைகளைத் தொடங்கியது. ஈ அம்பலம், சென்னையின் முதல் வெளிப்புற விழாவான "சமாகம பரணிடப்பட்டது 2017-09-12 at the வந்தவழி இயந்திரம் "ஐ டிசம்பர் 2011 இல் அறிமுகப்படுத்தியது. 2014 ஆம் ஆண்டில், இவர்கள் யோகா, இசை, நடனம் மற்றும் ஆளுமை மேம்பாடுகள் போன்றவை, பள்ளி பாடத்திட்டத்தின் ஒரு பகுதியாக இருக்கும் பள்ளிகளில் கே-12 திட்டமான *லைஃப் ஆர்ட் எஜுகேஷன்* என்கிற திட்டத்தை தொடங்கினர்.

நடனவடிவமைப்பு
-------------

இவர், பின்வருவனவற்றிற்கு நடன வடிவமைப்பு செய்துள்ளார். 

**புருஷ பரினாம்**   - காலத்தின் மூலம் மனிதனின் கருத்தை ஆராயும் ஒரு தயாரிப்பு   - கடந்த, நிகழ்கால மற்றும் எதிர்காலத்தை பற்றிய தொகுப்பு.  

**சதாசிவ தரிசனம்**   - சிவபெருமானின் அம்சம்   

**அஷ்ட நாயகியரின் இஷ்ட முருகன்**   - முருக பகவான் மீது ஒரு தயாரிப்பு   

**வம்சி**-தெய்வீக புல்லாங்குழல்   - பரதநாட்டியம் மற்றும் ஆங்கில கவிதை வாசிப்பு   

**மனோன்மணீயம்**   - 1892 இல் கவிஞர் சுந்தரம் பிள்ளை எழுதிய ஒரு தமிழ் காவியம். இந்த படைப்பு லிட்டன் பிரபு எழுதிய தி சீக்ரெட் வே புராணக்கதைகளை அடிப்படையாகக் கொண்டது.   

**ஜுகல்பந்தி**   - மோகினியாட்டம் கலைஞர் சுமிதா இராஜனுடன் இணைந்து வழங்கியது.  

**ஹாஸ்யா**   - அரிதாக காட்டப்படும் அம்சத்தை சித்தரிக்கும் ஒரு நகைச்சுவை நடனம் - இது ஒரு நடன அரங்கின் தயாரிப்பு ஆகும்.   

**காவ்யா-சித்ரா-கீதா-நிருத்தியா**   - சமஸ்கிருத வசனம், ஓவியம், இசை மற்றும் நடனம் ஆகியவற்றில் சதாவதானி ஆர்.கணேஷ், மற்றும் பி.கே.எஸ் வர்மா ஆகியோரின் தன்னிச்சையான படைப்புகளின் திட்டம்

குறிப்புகள்
-----------

1. ↑
2. ↑

வெளி இணைப்புகள்
---------------

* 
* 
*